6. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 60300/10301 της 29 Οκτ./4 Νοεμ.  1969 (ΦΕΚ Β΄ 726) Περί της διαδικασίας και των όρων προμηθείας και πωλήσεως εγχωρίων οινοπνευματωδών ποτών, οίνων και ζύθου δια του καταστήματος πωλήσεως αφορολογήτων ειδών εν τω Αερολιμένι Αθηνών προς εξωτερικήν κατανάλωσιν. Έχοντες υπ’ όψιν: α)Τας διατάξεις του Νομ. 2861/1954. β)Του άρθρ. 133 παρ. 2 του Τελωνειακού Κώδικος και, γ)Του άρθρ. 5 του υπ’ αριθ. 546/69 Β.Δ/τος «περί διαθέσεως προς εξωτερικήν κατανάλωσιν εις τον Αερολιμένα Αθηνών ειδών τινών αφορολογήτων», ορίζομεν τα κάτωθι: Γενικαί Διατάξεις Άρθρ.1.-1.Δια την προμήθειαν και πώλησιν εγχωρίων οινοπνευματωδών ποτών, οίνων και ζύθου δια του καταστήματος πωλήσεως αφορολογήτων ειδών εν τω Αερολιμένι Αθηνών προς εξωτερικήν κατανάλωσιν περί ων το υπ’ αριθ. 546/1969 Β.Δ/μα, εφαρμόζεται ανάλογος διαδικασία προς την εν άρθρ. 4 αυτού καθοριζομένην, υπό τους εν τοις επομένοις διαλαμβανομένους ειδικωτέρους όρους και διατυπώσεις. 2.Το κατά τας διατάξεις της παρ. 3 του άρθρ. 4 του ως άνω Β.Δ/τος συντασσόμενον πρωτόκολλον παραδόσεως και παραλαβής, επέχει θέσιν τελωνειακού παραστατικού εγγράφου (διασαφήσεως) εξαγωγής των οινοπνευματωδών ποτών, οίνων και ζύθου, επί τη βάσει του οποίου ενεργούνται πάσαι αι κατά τας κειμένας διατάξεις απαιτούμεναι διατυπώσεις δια την επιστροφήν, λόγω εξαγωγής, φόρων εν γένει ή πίστωσιν αυτών κλπ. 3.Το κατά τας αυτάς ως άνω διατάξεις καθοριζόμενον βιβλίον καταχωρήσεως των πρωτοκόλλων παραδόσεως και παραλαβής, επεχόντων ωσαύτως θέσιν αιτήσεων εναποθηκεύσεως ειδών υποκειμένων εις φόρους, τηρείται κεχωρισμένως, εις ίδιον βιβλίον, δια τα εγχώρια οινοπνευματώδη ποτά, τους οίνους και τον ζύθον, εξ αυτού δε δίδεται ίδιος αύξων αριθμός εις τα δια τα είδη ταύτα συντασσόμενα τοιαύτα πρωτόκολλα. 4.Το πρώτον αντίτυπον των ως άνω πρωτοκόλλων των αφορώντων εις οινοπνευματώδη ποτά, οίνους και ζύθον υποβάλλεται, μετά την ολοσχερή πίστωσίν των κατά την διαδικασίαν των παρ. 4 και 5 του άρθρ. 4 του ειρημένου Β.Δ/τος, αναλόγως εφαρμοζομένην, ως αυτοτελές παραστατικόν εις την Δ/νσιν Τελωνειακού Ελέγχου. Όροι και διαδικασία προμηθείας και πωλήσεως οινοπνευματωδών ποτών και οίνων υπό αναδόχου. Άρθρ.2.-1.Επί των φιαλών των οινοπνευματωδών ποτών και οίνων επιτίθεται ειδική ταινία υπό των ποτοποιών εφ’ ής θα αναγράφηται τυπογραφικώς ή δι’ εκτύπων επί της υαλίνης φιάλης γραμμάτων η ένδειξις «ΜΟΝΟΝ ΔΙ ΕΞΑΓΩΓΗΝ–ΑΠΑΓΟΡΕΥΕΤΑΙ Η ΧΡΗΣΙΣ ΕΝΤΟΣ ΤΗΣ ΕΛΛΑΔΟΣ» ελληνιστί – αγγλιστί – γαλλιστί. 2.Τα οινοπνευματώδη ποτά και οίνοι μεταφέρονται εις τας αποθήκας του οικείου Τελωνείου Αερολιμένος δυνάμει ειδικής αδείας μεταφοράς εκδιδομένης παρά του ασκούντος τον σχετικόν έλεγχον αρμοδίου Παραρτήματος του Γενικού Χημείου του Κράτους. 3.Η κατά τας ως άνω άδεια μεταφοράς εκδίδεται τη αιτήσει του ενδιαφερομένου, διαλαμβάνει δε τα κάτωθι στοιχεία: α)Το ονοματεπώνυμον και την εμπορικήν επωνυμίαν του παρασκευαστού. β)Το ονοματεπώνυμον και την εμπορικήν επωνυμίαν του αναδόχου. γ)Το είδος των οινοπνευματωδών ποτών ή οίνων. δ)Τον οινοπνευματικόν βαθμόν. ε)Το είδος συσκευασίας και το καθαρόν περιεχόμενον ταύτης. 4.Η παράδοσις των οινοπνευματωδών ποτών ή οίνων εις τον ανάδοχον ή τον υπεύθυνον εκπρόσωπον αυτού ενεργείται παρουσία της Τελωνειακής Αρχής επί τη συντάξει του σχετικού πρωτοκόλλου παραδόσεως και παραλαβής εις τετραπλούν, υπογραφομένου υπό των αρμοδίων υπαλλήλων του Τελωνείου και του Παραρτήματος Γενικού Χημείου του Κράτους, ως και υπό του ενδιαφερομένου αναδόχου ή του εκπροσώπου αυτού και του συνοδεύοντος τα ποτά κλπ. εκπροσώπου του ποτοποιού. 5.Μετά την παράδοσιν εν τω Αερολιμένι, το εν αυτώ παράρτημα του Γενικού Χημείου του Κράτους, προβαίνει, κατά τα κεκανονισμένα επί εξαγωγής, εις την δειγματοληψίαν της ποσότητος και περαιτέρω εις την εξέτασιν του δείγματος και την διαπίστωσιν της περιεκτικότητος αυτού εις οινόπνευμα, συντάσσεται δε και έκθεσις χημικής εξετάσεως εν η πλην του οινοπνευματικού βαθμού και ειδικού βάρους, διαλαμβάνεται επακριβώς η ποσότης του καθαρού οινοπνεύματος εις χιλιόγραμμα άνυδρα. Το αποτέλεσμα της χημικής εξετάσεως γνωστοποιείται εις τον ποτοποιόν, όστις δύναται να αμφισβητήση τούτο εντός 5νθημέρου προθεσμίας από της εις αυτόν κοινοποιήσεως της εκθέσεως. Η κατ’ έφεσιν εξέτασις ενεργείται υπό του Παραρτήματος του Αερολιμένος. Επί τη βάσει και της τελικής εκθέσεως του Χημικού Παραρτήματος ενεργείται η οριστική επαλή(Μετά την σελ. 104,04(α) Σελ. 104,05 ΤΕΥΧΟΣ 372-Σελ. 69 - 168 Τελωνειακή Υπηρεσία Αεροσκαφών 30.Α.κ.6 θευσις υπό της Τελωνειακής Αρχής επί του τετραπλοτύπου πρωτοκόλλου παραδόσεως και παραλαβής. 6.Τα κατά τ' ανωτέρω πρωτόκολλον παραδόσεως και παραλαβής και έκθεσις χημικής εξετάσεως αποτελούν τα μόνα παραστατικά στοιχεία αναλώσεως προς εξαγωγήν. Το πρώτον αντίτυπον του πρωτοκόλλου τούτου κρατείται υπό της Τελωνειακής Αρχής ως παραστατικόν έγγραφον, το δεύτερον παραδίδεται εις τον παραλήπτην – ανάδοχον, το τρίτον εις τον ποτοποιόν προς πίστωσιν της πιστοχρεωστικής μερίδος του αφορολογήτου οινοπνεύματος (ή επιστροφήν τυχόν καταβληθέντων φόρων) παρά του ελέγχοντος την λειτουργίαν του Ποτοποιείου Παραρτήματος του Γενικού Χημείου του Κράτους και του αρμοδίου Τελωνείου εξαγωγής, το δε τέταρτον αποστέλλεται εις το εκδόσαν την άδειαν εξαγωγής και μεταφοράς των ποτών ή οίνων Παράρτημα του Γενικού Χημείου του Κράτους. 7.Ως προς το βιβλίον αποθήκης και λοιπάς διατυπώσεις μέχρις ολοσχερούς αναλώσεως των ποτών ή οίνων δια της πωλήσεως αυτών εν τω καταστήματι κλπ. εφαρμόζεται αναλόγως προσαρμοζομένη, η εν τω Δ/τι καθοριζομένη σχετική διαδικασία. Όροι και διαδικασία προμηθείας και πωλήσεως ζύθου υπό αναδόχου Άρθρ.3.-1.Επί των φιαλών εγχωρίου ζύθου επιτίθεται ειδική ταινία μερίμνη των Ζυθοποιών, εφ’ ης θ’ αναγράφηται τυπογραφικώς ή λιθογραφικώς ελληνιστί, αγγλιστί και γαλλιστί η ένδειξις «ΖΥΘΟΣ ΕΞΑΓΩΓΗΣ–ΑΠΑΓΟΡΕΥΕΤΑΙ Η ΧΡΗΣΙΣ ΕΝΤΟΣ ΤΗΣ ΕΛΛΑΔΟΣ». 2.Ο ανάδοχος δια τον εκάστοτε εφοδιασμόν αυτού δια ζύθου, δέον να ζητήση από τον Ζυθοποιόν τον ζύθον τον οποίον πρόκειται να προμηθευθή, ο δε Ζυθοποιός θα υποβάλη αίτησιν εις το αρμόδιον Χημικόν Παράρτημα του Γ.Χ.Κ. διαλαμβάνουσαν: α)Το όνομα και επώνυμον ή εμπορικόν τίτλον του. β)Το όνομα και επώνυμον ή εμπορικόν τίτλον του αναδόχου. γ)Τον τύπον του εξαγομένου ζύθου. δ)Το ποσόν των εξαγομένων κιβωτίων και τας εις ταύτας εμπεριεχομένας φιάλας. ε)Το καθαρόν βάρος περιεχομένου εκάστης φιάλης το συνολικόν τοιούτον εις χιλιόγραμμα, το εις τον εξαγόμενον ζύθον αναλογούν ποσόν βύνης, τον αντιστοιχούντα φόρον καταναλώσεως και την εισφοράν υπέρ ΟΓΑ εις δραχμάς κατά χιλιόγραμμον βύνης και εν τω συνόλω. Σελ. 104,06 ΤΕΥΧΟΣ 372-Σελ. 70 ς)Την προθεσμίαν εντός της οποίας γενήσεται η μεταφορά, η οποία δέον να μη είναι μεγαλυτέρα των τριών ημερών. Επί τη βάσει της ως άνω αιτήσεως εκδίδεται η άδεια εξαγωγής και μεταφοράς του ζύθου υπό του αρμοδίου Παραρτήματος του Γ.Χ.Κ. διαλαμβάνουσα τα εν τη αιτήσει στοιχεία, γνωστοποιείται δε αυθημερόν τούτο προς το Χημικόν Παράρτημα Αερολιμένος Αθηνών. 3.Ο ζύθος παραδίδεται υπό του συνοδεύοντος τούτον εκπροσώπου του Ζυθοποιού, παρουσία της Τελωνειακής Αρχής Αερολιμένος Αθηνών, εις τον ανάδοχον ή υπεύθυνον εκπρόσωπον αυτού, συντασσομένου σχετικού πρωτοκόλλου παραδόσεως και παραλαβής εις τετραπλούν υπογραφομένου υπό τούτων και των αρμοδίων υπαλλήλων του Τελωνείου και του Παραρτήματος Γενικού Χημείου του Κράτους. 4.Αι υπηρεσίαι του Τελωνείου Αερολιμένος Αθηνών και του Παραρτήματος του Γ.Χ.Κ. Αερολιμένος Αθηνών προβαίνουν εις την επαλήθευσιν του είδους και του βάρους του εμπορεύματος. Εν συνεχεία ενεργείται, κατά τα κεκανονισμένα επί εξαγωγής, δειγματοληψία εξ εκάστου τύπου ζύθου και χημική εξέτασις των δειγμάτων. Το αποτέλεσμα της Χημικής εξετάσεως κοινοποιείται εις τον Ζυθοποιόν, όστις δύναται να αμφισβητήση τούτο εντός προθεσμίας 5 ημερών, από της εις αυτόν κοινοποιήσεώς της. Η κατ’ έφεσιν εξέτασις ενεργείται υπό του Παραρτήματος Αερολιμένος Αθηνών. 5.Επί τη βάσει και της τελικής χημικής εξετάσεως ενεργείται η οριστική επαλήθευσις υπό της Τελωνειακής Αρχής επί του ειρημένου πρωτοκόλλου παραδόσεως και παραλαβής. 6.Κατά τα λοιπά εφαρμόζονται αι διατάξεις των παρ. 6 και 7 του προηγουμένου άρθρου, δια τ' απαιτούμενα δε δικαιολογητικά και την λοιπήν διαδικασίαν επιστροφής των φόρων, τα επί εξαγωγής ζύθου ισχύοντα. Άρθρ.4.-Λεπτομέρειαι εφαρμογής εν τη πράξει της παρούσης αποφάσεως ρυθμίζονται δια κοινής πράξεως του Διευθυντού του οικείου Τελωνείου Αερολιμένος και του Διευθυντού του Παραρτήματος του Γενικού Χημείου του Κράτους. Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. - 169 30.Α.κ.6 Τελωνειακή Υπηρεσία Αεροσκαφών 